I lørdags fik politiet kort før klokken 16 en anmeldelse om et røveri mod Dagli´Brugsen i Tranum. Personalet blev truet med en kniv til at udlevere et ukendt kontant pengebeløb til en mand. Manden kom ind i forretningen og var maskeret med en hue og iført sort tøj. Politiet har nu haft anholdt en mand, der er blevet sigtet for røveriet - VI har selvfølgelig efterforsket den sag, og onsdag klokken 9:45 kunne vi i et sommerhus anholde en 17-årig mand. Ham har vi sigtet for røveriet, siger Peter Skovbak, der er politikommissær hos Nordjyllands Politi i Hjørring. Manden blev ifølge Peter Skovbak løsladt igen, fordi det blev vurderet, at der ikke var nok beviser til at fængsle ham. Den 17-årige er fortsat sigtet for røveriet. - Vi laver en videre efterforskning imod ham. Så må vi se senere, om der er nok til en sag i retten, siger Peter Skovbak.

Opsummering:
Nordjyllands Politi har anholdt en 17-årig mand i sagen om et røveri mod Dagli´Brugsen i Tranum. Manden er dog på fri fod igen.